Ευθύνη για πραγματικά ελαττώματα ή έλλειψη συνομολογημένων ιδιοτήτων έργου και πράγματος. Σύγκριση
Creators: name: Ράπη, Ελευθερία Κωνσταντίνου
Publisher: name: Aristotle University of Thessaloniki
Year: 2016
Subjects: Ευθύνη για πραγματικά ελαττώματα ή έλλειψη συνομολογημένων ιδιοτήτων
Σύμβαση έργου
Σύμβαση πώλησης
Liability for actual faults or lack of guaranteed properties
Contract for work
Contract for sale

description: Η παρούσα εργασία έχει ως στόχο να αναδείξει το καθεστώς ευθύνης του εργολάβου και του πωλητή για πραγματικά ελαττώματα ή έλλειψη συνομολογημένων ιδιοτήτων έργου και πράγματος, αντίστοιχα. Αποτέλεσμα της ανάλυσης της εν λόγω ευθύνης του εργολάβου και του πωλητή είναι ο εντοπισμός των σημείων όπου απαντώνται είτε ομοιότητες είτε διαφορές μεταξύ των δύο συμβάσεων. Για τον σκοπό αυτό, η εργασία αποτελείται από τρεις κύριες θεματικές ενότητες : στην πρώτη ενότητα αναλύεται η ευθύνη του εργολάβου για πραγματικά ελαττώματα ή έλλειψη συνομολογημένων ιδιοτήτων του έργου, στην δεύτερη ενότητα αναλύεται η αντίστοιχη ευθύνη του πωλητή και τέλος στην τρίτη ενότητα επιχειρείται μία σύγκριση των ρυθμίσεων της ευθύνης για πραγματικά ελαττώματα ή έλλειψη συνομολογημένων ιδιοτήτων έργου και πράγματος. Ειδικότερα, στο πλαίσιο εξέτασης της ευθύνης του εργολάβου και του πωλητή για πραγματικά ελαττώματα ή έλλειψη συνομολογημένων ιδιοτήτων έργου και πράγματος αναλύεται η νομική φύση της ως άνω ευθύνης, η σχέση των γενικών με τις ειδικές διατάξεις, καθώς και η χρονική οριοθέτηση του πεδίου εφαρμογής των ειδικών διατάξεων. Ακολούθως, προσδιορίζεται, μεταξύ άλλων, η έννοια του πραγματικού ελαττώματος και της συνομολογημένης ιδιότητας. Μελετώνται εκτενώς τα ειδικότερα δικαιώματα που διαθέτει ο εργοδότης και ο αγοραστής σε περίπτωση που το έργο ή το πράγμα, αντιστοίχως, παρουσιάσουν ελαττώματα ή δεν φέρουν τις συνομολογημένες ιδιότητες. Στο τέλος της πρώτης ενότητας και στο τέλος της δεύτερης αναλύονται οι περιπτώσεις αποκλεισμού της ευθύνης του εργολάβου και του πωλητή αντίστοιχα. Μέσα από τη σύγκριση που ακολουθεί στην τρίτη και τελευταία θεματική ενότητα επιτυγχάνεται ο εντοπισμός ομοιοτήτων ή διαφορών σε κάθε ένα από τα προαναφερόμενα ζητήματα, τα οποία αναλύονται στην πρώτη και δεύτερη ενότητα. Κατ’ αυτόν τον τρόπο, καθίσταται ευχερής η εξαγωγή συμπερασμάτων περί της αυστηρότητας ή μη του ενός πλαισίου ευθύνης σε σχέση με το άλλο.
description: This master thesis aims to highlight the system of liability of the contractor and the seller for actual faults or lack of guaranteed properties of work and product respectively. Result of analysis that kind of liability of the contractor and the seller is the identification of points where found either similarities or differences between the two contracts. For that purpose, the thesis consists of three main themes : the first section deals with the liability of the contractor for actual faults or lack of guaranteed properties of work, the second section deals with the corresponding liability of the seller and finally in the third section a comparison takes place between the settings of the liability for actual faults or lack of guaranteed properties of work and product. In particular, in an examination of the liability of the contractor and the seller for actual faults or lack of guaranteed properties of work and product, the legal nature of that liability is analyzed, the relationship between the general and the specific provisions and the timing of the scope of special provisions. Then, inter alia, the concept of the actual fault and the guaranteed property is specified. Also, the specific rights which are available to the employer and the buyer are extensively studied, if the work or the product respectively is defective or does not have the guaranteed property. At the end of the first section and at the end of the second, the cases of exclusion of liability of the contractor and the seller respectively are analyzed. Through the comparison that follows in the third and last section, similarities or differences are identified in each of the above issues, which are analyzed in the first and second section. In this way, it is easy to come to a conclusion regard to the severity or not of one system of liability in relation to the other.